Document ID: 31995R1815

KOMISSION ASETUS (EY) N:o 1815/95,
annettu 26 päivänä heinäkuuta 1995,
Kanariansaarten arvioidun riisialan tuotteiden hankintataseen sekä yhteisöstä lähtöisin olevien tuotteiden tukien tarkistamista koskevien yksityiskohtaisten sääntöjen vahvistamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi 15 päivänä kesäkuuta 1992 annetun neuvoston asetuksen (ETY) N:o 1601/92 (1), sellaisena kuin se on viimeksi muutettuna asetuksella (EY) N:o 3290/94 (2), ja erityisesti sen 3 artiklan 4 kohdan,
sekä katsoo, että
komission asetuksessa (EY) N:o 2790/94 (3), muutettuna asetuksella (EY) N:o 2883/94 (4), vahvistetaan Kanariansaarten tiettyjen maataloustuotteiden erityistä hankintajärjestelmää koskevat yhteiset yksityiskohtaiset soveltamissäännöt,
asetuksen (ETY) N:o 1601/92 2 artiklan säännösten soveltamiseksi on syytä vahvistaa Kanariansaarten riisialan tuotteiden arvioitu hankintatase; tämän taseen määriä on voitava tarkistaa varainhoitovuoden aikana tämän alueen tarpeiden mukaan,
asetuksen (ETY) N:o 1601/92 3 artiklan 2 kohdan säännösten soveltamiseksi on syytä säätää yhteisön markkinoilta lähtöisin olevien riisialan tuotteiden toimitukseen annettavan tuen tarkistamisesta, jotta vältetään uudeksi markkinointivuodeksi tarkoitettua tukea saavat toimitussitoumukset erityisesti ennen sadonkorjuuta ja jotta tämän alan nykyinen käytäntö tulisi otetuksi huomioon; tämä tarkistus olisi toteutettava tukitodistushakemuksen jättökuukauden ja todistuksen voimaantulokauden interventio-ostohinnan eron mukaan; tätä tarkistusmenettelyä on sovellettava 1 päivästä heinäkuuta 1995, koska neuvoston asetusta (EY) N:o 3290/94 sovelletaan riisialalla tästä päivästä lähtien, ja
viljan hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Asetuksen (ETY) N:o 1601/92 2 artiklan soveltamiseksi riisialan arvioidun hankintataseen tuontitullista vapautetut kolmansista maista lähtöisin olevat tai yhteisön tukea saavat määrät vahvistetaan liitteessä.
2 artikla
Asetuksen (ETY) N:o 1601/92 3 artiklan 2 kohdan soveltamiseksi tuen määrää tarkistetaan interventiohintaan sovellettavan kuukausittaisen korotuksen tason mukaan sekä tarvittaessa näiden hintojen jalostusasteen ja siihen sovellettavan muuntokurssin mukaisen vaihtelun mukaan.
3 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 26 päivänä heinäkuuta 1995.

Labels: 17
19
5
3
6
18